Document ID: /roh_data/filtered/swiss_laws_in_ROH.jsonl.gz/88

310.100

Lescha davart las advocatas ed ils advocats * (LAdv)

dals 14-02-2006 (versiun dals 01-01-2025)

Il cussegl grond dal chantun Grischun,

sa basond sin l'art. 31 da la constituziun chantunala1), suenter avair gì invista da la missiva da la regenza dals 25 d'october 20052),

concluda:

1. Object e champ d'applicaziun

Object

Art.  1 * 1 Questa lescha regla l'acquist da la patenta d'advocata u d'advocat, la surveglianza da l'activitad da las advocatas e dals advocats, independentamain da lur inscripziun en il register da las advocatas e dals advocats, ed exequescha las disposiziuns da la lescha federala dals 23 da zercladur 2000 davart la libra circulaziun da las advocatas e dals advocats (LLCA)3).

Art.  2 *

…

Monopol d'advocatas e d'advocats, excepziuns

Art.  3 1 Tgi che sa preschenta sco represchentanta legala u sco represchentant legal davant dretgiras, davant autoritads da mediaziun ubain en proceduras d'inquisiziun penala, sto esser inscrit en il register chantunal da las advocatas e dals advocats u giudair la libra circulaziun tenor la LLCA4). * 2 La represchentanza en dispitas da taglia e d'assicuranzas socialas sco er davant la derschadra   singula   u   davant   il   derschader   singul   en   chaussas   da   scussiun   e   da concurs è exceptada da quai.

1) DG 110.100 2) pagina 1307 3) CS 935.61 4) CS 935.61 * tabellas da las modificaziuns a la fin dal relasch

1

310.100

Art.  4 *

…

2. Surveglianza

Art.  5

Cumissiun da surveglianza 1. elecziun, cumposiziun, indemnisaziun

1 La   Dretgira   superiura   elegia   las   tschintg   commembras   e   commembers   da   la cumissiun da surveglianza sco er las trais substitutas e substituts per ina durada da quatter onns. Elecziuns substitutivas durant la durada d'uffizi èn pussaivlas. * 2 La cumissiun da surveglianza sa cumpona per regla: * a) * d'ina   commembra   ordinaria   u   d'in   commember   ordinari   da   la   Dretgira

superiura che presidiescha la cumissiun da surveglianza;

b) * d'ina ulteriura commembra ordinaria u d'in ulteriur commember ordinari da la Dretgira superiura che appartegna ad in'autra partiziun da la Dretgira superiura che la presidenta u il president;

c) * da trais ulteriuras commembras e commembers, dals quals dus èn per regla

advocatas u advocats che pratitgeschan en il chantun;

d) * da trais substitutas u substituts.

3 Tut las commembras e substitutas e tut ils commembers e substituts ston esser en possess da la patenta d'advocata u d'advocat.

4 La cumissiun da surveglianza sa constituescha sezza. En reguard administrativ è ella integrada en la Dretgira superiura. Là dispona ella d'ina adressa da consegna, po nizzegiar las localitads da la Dretgira superiura e far diever da ses secretariat sco er da ses actuariat. * 5 La   Regenza   fixescha   las   indemnisaziuns   da   lavur   e   da   las   spesas   per   las commembras ed ils commembers da la cumissiun da surveglianza. *

2. incumbensas

Art.  6 1 La cumissiun da surveglianza è l'autoritad da surveglianza da las advocatas e dals advocats.

2 Ella ha cunzunt las suandantas incumbensas: * a) * survegliar   l'activitad   da   las   advocatas   e   dals   advocats   ed   exequir   il   dretg

disciplinar;

b) * manar il register da las advocatas e dals advocats e la glista publica da las appartegnentas e dals appartegnents da stadis commembers da la UE u da la AECL;

c) * admetter persunas a l'examen d'advocatas e d'advocats, manar tras ils examens d'advocatas e d'advocats, surdar la patenta d'advocata u d'advocat, conceder la permissiun da praticum e decider davart la privaziun da la patenta d'advocata u d'advocat sco er da las permissiuns concedidas;

d) * decider davart la liberaziun dal secret professiunal;

2

310.100

e) * exequir   la   LLCA5),   uschenavant   che   questa   lescha   na   declera   betg

expressivamain in'autra instanza sco cumpetenta.

3 … *

3. surveglianza

Art.  6a * 1 La Dretgira superiura surveglia la cumissiun da surveglianza.

2 Envers   la   cumissiun   da   surveglianza   ed   envers   sias   commembras   e   ses commembers dispona ella dals medems instruments da surveglianza e dals medems meds auxiliars sco envers las autoritads giudizialas ed envers lur commembras e commembers   ch'èn   suttamess   a   sia   surveglianza   directa.   Las   disposiziuns   da   la Lescha   davart   l'organisaziun   giudiziala6)  concernent   la   surveglianza   giudiziala vegnan applitgadas analogamain.

3 La   Dretgira   superiura   decida,   sche   las   commembras   ed   ils   commembers   da   la cumissiun duain vegnir liberads dal secret d'uffizi per dar pled e fatg davant autras autoritads sco er per edir actas.

Procedura, meds legals

Art.  7 * 1 Uschenavant che questa lescha na cuntegna naginas disposiziuns spezialas, vala la Lescha   davart   la   giurisdicziun   administrativa7)  per   tut   las   proceduras   davant   la cumissiun da surveglianza. * 2 Cunter   decisiuns   da   la   cumissiun   da   surveglianza   poi   vegnir   fatg   recurs   tar   la Dretgira da giustia entaifer 30 dis dapi la communicaziun da la decisiun motivada. * 3 La cumissiun da surveglianza po decretar decisiuns davart l'examen da notariat en il dispositiv. Entaifer 10 dis dapi la communicaziun pon las persunas pertutgadas pretender en scrit ina decisiun motivada tar la cumissiun da surveglianza. Dal rest vala   l'artitgel 48   da   la   Lescha   davart   la   giurisdicziun   administrativa   confurm   al senn. *

3. La patenta d'advocata u d'advocat

Permissiun da praticum

Art.  8 1 A praticantas giuridicas ed a praticants giuridics che adempleschan las premissas en   il   senn   da   l'artitgel   10   literas   a   e   b   da   questa   lescha   e   che   stattan   sut   la surveglianza d'ina advocata u d'in advocat inscrit en il register da las advocatas e dals advocats po la cumissiun da surveglianza conceder – suenter ina pratica da 2 mais – ina permissiun per sa preschentar davant dretgira, davant las autoritads da mediaziun ed en proceduras d'inquisiziun penala. *

5) CS 935.61 6) DG 173.000 7) DG 370.100

3

310.100

2 La permissiun da praticum vegn concedida per trais onns. Per motivs impurtants po ella vegnir prolungada per maximalmain dus onns.

3 La   permissiun   po   vegnir   refusada   u   retratga,   sche   l'advocata   u   l'advocat   u   la persuna che duai vegnir admessa ha violà grevamain las reglas da la professiun.

Examen

Art.  9 1 Tras l'examen d'advocatas e d'advocats duai la candidata u il candidat sa cumprovar areguard   las   enconuschientschas   teoreticas   e   praticas   ch'èn   necessarias   per   la professiun d'advocata u d'advocat.

2 L'examen consista d'ina part en scrit e d'ina part a bucca. El sto vegnir concepì uschia ch'el sa referescha a la pratica dal dretg federal e chantunal.

3 L'examen   d'advocatas   e   d'advocats   po   vegnir   repetì   duas   giadas.   Emprovas d'examen en auters chantuns vegnan er quintadas.

4 Suenter il termin d'annunzia pon las candidatas ed ils candidats sa retrair mo per motivs impurtants. Sch'ellas ed els manchentan l'examen senza motiv suffizient u na termineschan betg l'examen senza motiv suffizient, vala l'examen sco betg reussì. * 5 Sch'ina persuna engiona durant l'examen, po la cumissiun da surveglianza declerar che l'examen na saja betg reussì. *

Premissas

Art.  10 1 La cumissiun da surveglianza admetta a l'examen persunas che:

a) * possedan il dretg da burgais svizzer u che vivan legalmain en Svizra ed èn

b)

c)

autorisadas da pratitgar autonomamain in'activitad da gudogn;

cumprovan   las   premissas   professiunalas   e   persunalas   che   pon   vegnir ademplidas en quest mument tenor la LLCA8); e han   absolvì   in   praticum   d'advocata   u   d'advocat   d'almain   in   onn   sut   la surveglianza d'ina advocata u d'in advocat en il chantun Grischun.

Patenta d'advocata u d'advocat, designaziun da la professiun

Art.  11 1 A persunas che han reussì l'examen d'advocatas e d'advocats dat la cumissiun da surveglianza   la   patenta   d'advocata   u   d'advocat.   Quellas   persunas   han   il   dretg d'utilisar la designaziun "advocata" u "advocat", "Rechtsanwältin" u "Rechtsanwalt" ubain "avvocato".

Privaziun

Art.  11a * 1 La   cumissiun   da   surveglianza   privescha   persunas   da   la   patenta   d'advocata   u d'advocat, sche las premissas per la concessiun n'èn betg pli dadas.

2 Sche   quella   persuna   duai   vegnir   privada   da   sia   patenta   d'advocata   u   d'advocat pervia   d'ina   violaziun   da   reglas   professiunalas,   sto   per   regla   esser   vegnida pronunziada pli baud in'autra mesira disciplinara vers ella.

8) CS 935.61

4

310.100

3 L'inscripziun en il register chantunal da las advocatas e dals advocats n'è betg ina premissa per la privaziun da la patenta.

4. Register chantunal da las advocatas e dals advocats

Inscripziun

Art.  12 1 L'inscripziun en il register chantunal da las advocatas e dals advocats succeda, sche l'advocata u l'advocat:

a)

cumprova che las premissas professiunalas e persunalas tenor la LLCA9)  èn avant maun;

cumprova ch'igl exista d'ina assicuranza da responsabladad cun ina garanzia d'almain in milliun francs; e c)

ha in biro d'advocatura u in'adressa da fatschenta en il chantun Grischun.

2 Ils mussaments necessaris per cumprovar las premissas persunalas na dastgan betg esser pli vegls che trais mais il mument ch'els vegnan inoltrads a la cumissiun da surveglianza.

b)

5. Reglas da la professiun e surveglianza disciplinara

Applicaziun

Art.  13 1 Areguard lur activitad d'advocata u d'advocat valan per advocatas e per advocats, independentamain da lur inscripziun en il register da las advocatas e dals advocats, las disposiziuns da la LLCA davart las reglas da la professiun e davart il secret professiunal. Er independentamain da lur inscripziun èn ellas ed els suttamess a la surveglianza   ed   a   la   pussanza   disciplinara   da   la   cumissiun   da   surveglianza;   las mesiras disciplinaras vegnan applitgadas confurm al senn. * 2 In'activitad d'advocata u d'advocat vegn exequida da quella persuna che dispona d'ina patenta d'advocata u d'advocat e che represchenta persunas davant dretgira, davant   autras   autoritads   u   davant   terzas   persunas   u   las   cusseglia   en   dumondas giuridicas   e   che   sa   preschenta   en   quest   connex   sut   la   designaziun   "advocata"   u "advocat",   "Rechtsanwältin"   u   "Rechtsanwalt"   ubain   "avvocato"   ubain   sut   ina designaziun equivalenta.

Procedura disciplinara

Art.  14 1 La cumissiun da surveglianza iniziescha la procedura disciplinara d'uffizi u sin denunzia. En cas da bagatella po ella desister d'avrir ina procedura.

2 Avant che la decisiun disciplinara  vegn communitgada, survegnan las persunas pertutgadas invista da las actas e la pussaivladad da prender posiziun. Ellas pon pretender che las retschertgas vegnian cumplettadas.

9) CS 935.61

5

310.100

3 La decisiun disciplinara vegn communitgada en scrit cun inditgar il causal e las ponderaziuns.

Art.  15

Exequir nunautorisadamain la professiun e purtar nunautorisadamain il titel

1 Tgi che represchenta terzas persunas davant dretgira u envers la publicitad senza esser   inscrit   en   in   register   chantunal   u   utilisescha   la   designaziun   "advocata"   u "advocat",   "Rechtsanwältin"   u   "Rechtsanwalt"   ubain   "avvocato"   senza   esser   en possess   d'ina   patenta   d'advocata   u   d'advocat,   vegn   chastià   da   la   cumissiun   da surveglianza cun multa fin 5000 francs.

6. Onurari

Onurari, indemnisaziun

Art.  16 1 L'onurari da l'advocata u da l'advocat sa drizza tenor la cunvegna ch'è vegnida fatga cun la clientella.

2 En   cas   da   defensiuns   uffizialas   e   da   represchentanzas   legalas   gratuitas   vegn l'indemnisaziun da l'advocata u da l'advocat fixada da l'instanza che sa fatschenta cun   la   chaussa,   e   quai   tenor   il   temp   impundì   ch'è   stà   necessari   per   manar adequatamain il process. *

Indemnisaziun da partida

Art.  16a * 1 Il dretg da survegnir ina indemnisaziun da partida sa drizza tenor la legislaziun davart la giurisdicziun civila, penala ed administrativa.

2 L'indemnisaziun da partida per ils custs da la represchentanza tras in'advocata u tras  in  advocat  en  la  procedura  davant  autoritads  giudizialas  e  davant  autoritads administrativas chantunalas vegn calculada tenor il temp impundì ch'è stà necessari per manar adequatamain il process sco er tenor la difficultad e tenor l'impurtanza da la chaussa.

7. Advocatas ed advocats da stadis commembers da la UE e da la AECL

Inscripziun en il register chantunal da las advocatas e dals advocats

Art.  17 1 La cumissiun da surveglianza fixescha en il cas singul il cuntegn da l'examen da qualificaziun   tenor   la   LLCA10)  e   dal   discurs   per   examinar   las   cumpetenzas professiunalas   tenor   la   LLCA.   Las   disposiziuns   da   l'Ordinaziun   davart   l'examen d'advocata u d'advocat valan confurm al senn. *

10) CS 935.61

6

310.100

8. Taxas

Taxas

Art.  18 1 La regenza fixescha las taxas per las funcziuns uffizialas, per las disposiziuns e per las prestaziuns che vegnan fatgas sin basa da la legislaziun davart las advocatas ed ils   advocats,   en   spezial   per   l'examen,   per   l'emissiun   da   la   patenta   d'advocata   u d'advocat, per inscriver u annullar en il register da las advocatas e dals advocats ed en la glista da las appartegnentas e dals appartegnents da stadis commembers da la UE e da la AECL sco er per in attest da praticum e per in attest disciplinar.

2 Ellas importan maximalmain 5000 francs, vegnan calculadas tenor la dimensiun e la   difficultad   da   la   chaussa   e   ston   vegnir   pajadas   da   las   retschavidras   u   dals retschaviders   da   la   prestaziun   u   da   las   persunas   pertutgadas.   En   proceduras   che chaschunan custs spezialmain gronds s'augmenta il rom da taxas a 20 000 francs.

3 En cas da denunzias ch'èn absolutamain nunmotivadas pon ils custs da procedura vegnir adossads a la persuna che ha fatg la denunzia. *

9. Disposiziuns finalas

Relaschs executivs

Art.  19 * 1 La Regenza relascha las disposiziuns executivas necessarias e – sin dumonda da la cumissiun da surveglianza – in'ordinaziun davart l'examen d'advocata u d'advocat.

Ella   regla   ils   detagls   da   l'indemnisaziun   da   partida   sco   er   l'onurari   per   la represchentanza legala gratuita e per la defensiun uffiziala. *

Art.  20

Midada dal dretg vertent11)

Disposiziun transitorica

Art.  21 1 Per proceduras davant la cumissiun da surveglianza ch'èn pendentas avant l'entrada en vigur da questa lescha sto vegnir applitgà il dretg nov. Exceptadas da quai èn proceduras   disciplinaras,   uschenavant   ch'il   dretg   vegl   è   pli   favuraivel   per   las persunas pertutgadas.

2 Las novas regulaziuns da la surveglianza da las finanzas valan a partir da l'emprim onn   da   gestiun   che   cumenza   suenter   l'entrada   en   vigur   da   la   midada   da   questa lescha. *

Referendum, entrada en vigur

Art.  22 1 Questa lescha è suttamessa al referendum facultativ.

2 La regenza fixescha il termin da l'entrada en vigur12) da questa lescha.

11) Las midadas dal dretg vertent na vegnan betg inditgadas.

7

310.100

Tabella da las modificaziuns - tenor conclus

Conclus 14-02-2006 31-08-2006 21-10-2008 21-10-2008 21-10-2008 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022

Entrada en vigur 01-07-2006 01-01-2007 01-04-2009 01-04-2009 01-04-2009 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-04-2023 01-01-2025 01-04-2023 01-04-2023 01-04-2023 01-01-2025 01-04-2023 01-01-2025

Element relasch Art. 7 Art. 16 al. 2 Art. 16a Art. 19 Art. 1 Art. 2 Art. 3 al. 1 Art. 4 Art. 6 al. 2, c)

Art. 8 al. 1 Art. 10 al. 1, a)

Art. 11a Art. 13 al. 1 Art. 18 al. 3 titel dal relasch Art. 5 al. 1 Art. 5 al. 2 Art. 5 al. 2, a)

Art. 5 al. 2, b)

Art. 5 al. 2, c)

Art. 5 al. 2, d)

Art. 5 al. 4 Art. 5 al. 5 Art. 6 al. 2 Art. 6 al. 2, a)

Art. 6 al. 2, b)

Art. 6 al. 2, c)

Art. 6 al. 2, d)

Art. 6 al. 2, e)

Art. 6 al. 3 Art. 6a Art. 7 al. 1 Art. 7 al. 2 Art. 7 al. 3 Art. 9 al. 4 Art. 9 al. 5 Art. 17 al. 1 Art. 19 al. 1 Art. 21 al. 2

Modificaziun emprima versiun revisiun totala midada integraziun revisiun totala revisiun totala aboliziun midada aboliziun midada midada midada integraziun midada integraziun midada midada midada integraziun integraziun integraziun integraziun midada midada midada midada midada midada midada midada aboliziun integraziun midada midada integraziun integraziun integraziun midada midada integraziun

Publicaziun en la CUL - 2006, 3313 - - - 2010, 2550 2010, 2550 2010, 2550 2010, 2550 - 2010, 2490 - - - - 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008

12) Il termin da referendum è scadì ils 24 da matg 2006; messa en vigur cun CR dals 20  da

zercladur 2006 per il 1. da fanadur 2006.

8

Tabella da las modificaziuns - tenor element

Element relasch titel dal relasch Art. 1 Art. 2 Art. 3 al. 1 Art. 4 Art. 5 al. 1 Art. 5 al. 2 Art. 5 al. 2, a)

Art. 5 al. 2, b)

Art. 5 al. 2, c)

Art. 5 al. 2, d)

Art. 5 al. 4 Art. 5 al. 5 Art. 6 al. 2 Art. 6 al. 2, a)

Art. 6 al. 2, b)

Art. 6 al. 2, c)

Art. 6 al. 2, c)

Art. 6 al. 2, d)

Art. 6 al. 2, e)

Art. 6 al. 3 Art. 6a Art. 7 Art. 7 al. 1 Art. 7 al. 2 Art. 7 al. 3 Art. 8 al. 1 Art. 9 al. 4 Art. 9 al. 5 Art. 10 al. 1, a)

Art. 11a Art. 13 al. 1 Art. 16 al. 2 Art. 16a Art. 17 al. 1 Art. 18 al. 3 Art. 19 Art. 19 al. 1 Art. 21 al. 2

Conclus 14-02-2006 14-06-2022 16-06-2010 16-06-2010 16-06-2010 16-06-2010 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 16-06-2010 14-06-2022 14-06-2022 14-06-2022 14-06-2022 14-06-2022 31-08-2006 14-06-2022 14-06-2022 14-06-2022 16-06-2010 14-06-2022 14-06-2022 16-06-2010 16-06-2010 16-06-2010 21-10-2008 21-10-2008 14-06-2022 16-06-2010 21-10-2008 14-06-2022 14-06-2022

Entrada en vigur 01-07-2006 01-01-2025 01-01-2011 01-01-2011 01-01-2011 01-01-2011 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2011 01-01-2025 01-01-2025 01-01-2025 01-01-2025 01-01-2025 01-01-2007 01-04-2023 01-01-2025 01-04-2023 01-01-2011 01-04-2023 01-04-2023 01-01-2011 01-01-2011 01-01-2011 01-04-2009 01-04-2009 01-01-2025 01-01-2011 01-04-2009 01-04-2023 01-01-2025

Modificaziun emprima versiun midada revisiun totala aboliziun midada aboliziun midada midada integraziun integraziun integraziun integraziun midada midada midada midada midada midada midada midada midada aboliziun integraziun revisiun totala midada midada integraziun midada integraziun integraziun midada integraziun midada midada integraziun midada integraziun revisiun totala midada integraziun

310.100

Publicaziun en la CUL - 2023-008 2010, 2550 2010, 2550 2010, 2550 2010, 2550 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 - 2023-008 2023-008 2023-008 2023-008 2023-008 2006, 3313 2023-008 2023-008 2023-008 2010, 2490 2023-008 2023-008 - - - - - 2023-008 - - 2023-008 2023-008

9